2023-жылдын 6-апрелинде Бишкек шаарынын Ленин районунун №97 жалпы орто билим берүү мектебинде көчөт отургузуу саамалыгы болуп өттү. Бул иш-чара Элдик курултайдын Арча-Бешик конушундагы делегаттары тарабынан демилгеленди. Мектептеги алгачкы көчөттөрдү отругузуу ишин мектеп администрациясы колго алып, уюштуруу иштерин жүргүздү.Натыйжада мектептин айланасына 20 түп кайыңдын көчөтү отургузулду. 20 туп көчөттү Элдик курултайдын Арча-Бешик конушундагы делегаттары сатып келишти. Мектептин директору Зейнегүл Жээнтаева: « Бак отургузуу сооптуу иш. Бир гана адама баласы үчүн эмес, ошо эле учурда курт-кумурска, жан-жаныбарларга да пайдалуу»-деп баса белгилесе, курултайдын делегаттары: «Ар бирибиз үчүн бул күн өтө маанилүү, анткени баарыбыз мектептин айланасынын жашылдануусуна өз салымыбызды кошуп жатабыз»-деди.











